НАРУЧИЛАЦ

**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица Богољуба Урошевића-Црног број 44., Обреновац

***ПРВА* ИЗМЕНА**

КОНКУРСНЕ ДОКУМЕНТАЦИЈЕ

ЗА ЈАВНУ НАБАВКУ *ДОБАРА:* **Набавка ланца елеватора претоварног моста и вођице-ТЕ Колубара**

- **У преговарачком поступаку применом члана 35. став 1. тачка 1. ЗЈН**-

ЈАВНА НАБАВКА **3000/0269/2018 (953/2018)**

(број 5365.Е.03.04-151961/ 21-2018 од 01.11.2018 године)

*Обреновац, 2018. године*

На основу члана 63. став 5. и члана 54. Закона о јавним набавкама („Сл. гласник РС”, бр. 124/12, 14/15 и 68/15) Комисија је сачинила:

***ПРВУ* ИЗМЕНУ КОНКУРСНЕ ДОКУМЕНТАЦИЈЕ**

за јавну набавку **3000/0269/2018 (953/2018)**

**1.**

Тачка 3.1. **Конкурсне документације –** **Начин подношења понуде**  мења се и гласи:

* Понуда се доставља у писаном облику, у једном примерку, на обрасцу из конкурсне документације и мора бити јасна и недвосмислена, читко попуњена-откуцана или написана необрисивим мастилом, оверена и потписана од стране овлашћеног лица понуђача.
* Уколико је неопходно да понуђач исправи грешке које је направио приликом састављања понуде и попуњавања образаца из конкурсне документације, дужан је да поред такве исправке стави потпис особе или особа које су потписале образац понуде и печат понуђача.
* Понуда се саставља тако што понуђач уписује тражене податке у обрасце који су саставни део конкурсне документације.
* Пожељно је да сви документи поднети уз понуду буду повезани траком-спиралом у целини и запечаћени, тако да се не могу накнадно убацити, одстранити или заменити појединачни листови, односно прилози, а да се видно не оштете листови или печат.
* Понуђач подноси понуду у затвореној коверти, тако да се при отварању може проверити да ли је затворена онако како је предата.
* Понуђач понуду подноси непосредно или путем поште у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара. Понуда се подноси на адресу наручиоца – Јавно предузеће „Електропривреда Србије“, огранак ТЕНТ, ТЕ Колубара, 3.октобра 146, 11563 Велики Црљени, са назнаком **,,Понуда за јавну набавку добара бр.3000/0269/2018(953/2018) - Набавка ланца елеватора претоварног моста и вођице-ТЕ Колубара - НЕ ОТВАРАТИ, уручити Дејану Бранковићу (особа за контакт)”**
* На полеђини коверте или на кутији навести назив понуђача, адресу и телефон, као и име и презиме овлашћеног лица за контакт.
* Понуда се сматра благовременом уколико је примљена од стране наручиоца до **09.11.2018.год** до **10:00** часова.
* Наручилац ће све неблаговремене понуде, након окончања поступка отварања понуда, неотворене вратити понуђачу, са назнаком на коверти понуде да је поднета неблаговремено.
* Благовремена понуда је понуда која је примљена од стране наручиоца у року одређеном у позиву за подношење понуда.
* Одговарајућа понуда је понуда која је благовремена и за коју је утврђено да потпуно испуњава све техничке спецификације.
* Прихватљива понуда је понуда која је благовремена, коју наручилац није одбио због битних недостатака, која је одговарајућа, која не ограничава, нити условљава права наручиоца или обавезе понуђача и која не прелази износ процењене вредности јавне набавке.
* Наручилац ће одбити неприхватљиву понуду.

Тачка 3.4. **Конкурсне документације –** **Обавештење о месту, дану и сату отварања понуда, времену и начину подношења пуномоћја као и о преговарању** мења се и гласи:

Отварање понуда биће обављено истог дана по истеку рока за подношење у **10:30** часова у просторијама ПКА наручиоца ЈП ,,Електропривреда Србије“, Oгранак ТЕНТ, Београд – Обреновац, ТЕ Колубара, 3.октобра 146, 11563 Велики Црљени

Представници понуђача на отварању морају приложити овлашћење за заступање. О отварању понуда биће сачињен записник који ће у року од 3 дана бити достављен свим понуђачима.

**Поступак преговарања ће се обавити након прегледа понуда, дана 09.11.2018.год. у 10:30 часова.**

Уколико Понуђач не присуствује поступку преговарања, цена из понуде сматраће се коначном.

У поступак преговарања укључују се Понуђачи чије понуде су благовремене и за које се након отварања понуда утврди да немају битне недостатке из члана 106. ЗЈН, односно да су отклонили недостатке својих понуда из претходног поступка.

Представници понуђача који учествују у преговарачком поступку морају да приложе одговарајуће пуномоћје за преговарање.

Ова измена конкурсне документације се објављује на Порталу ЈН и интернет страници Наручиоца.

КОМИСИЈА ЗА ЈН **3000/0269/2018 (953/2018)**